Vita:Szigeti-Gyula János

message: Egy hibát és néhány - véleményem szerint jelentős hiányosságot találtam a szócikkben. A hiba: gyermekeinek száma.
Valójában hat fia és hat leánya született (nem hét és négy):
Sándor (1872)
László (1873)
Sarolta (1875)
Irén (1876)
Andor (1878)
Jolán (1879)
Vilma (1880)
János (1882)
Miklós (1883)
Ilona (1885)
Erzsébet (1887)
István (1890)
A hat fiú születési és halálozási adatai megtekinthetők a családi sírbolt obeliszkjén Kaposváron a Keleti temető III. parcellájában. A lányokat nem mindet temették oda.
A három fő hiányosság az "Élete" című részből:
1. Nyolcéves korában tragikus körülmények között árvaságra jutott: édesanyját, nagymamáját és egyik testvérét 1848 október 24-én Zalatnáról való menekülésük közben a szeme láttára mészárolták le az oláhok. Édesapja, a zalatnai királyi aranybányák bányatisztje esküjéhez híven fegyverrel védelmezte az állam tulajdonát képező aranykészletet és a bányászathoz használt lőport. Ő két napos ostrom után, segítséget már nem remélve, az oláhok szabad elvonulást ígérő esküjében bízva kijött a bányahivatalból, mire az oláhok hitszegő módon agyonkövezték.
2. Legidősebb fia, dr. Szigethy-Gyula Sándor maga is orvos lett és atyja halála után a vármegyei közgyűlés őt választotta utódául a kórházigazgatói székben. (Érdemes lenne róla is nyitni egy lapot.)
3. A külön lappal rendelkező Szigethy-Gyula Istvánnak ükunokája. Érdemes lenne egy linket tenni közéjük. És kijavítani a nevet kötőjelesre és helyes végződésűre. A Gyula ugyanis ebben az esetben nem kereszt-, hanem nemzetségnév.
A névalakról: Mind felmenői, mind leszármazottai a Szigethy-Gyula, (egyes felmenői a Szigethi-Gyula) névalakot használták, csak ő írta "ti" végződéssel a nevét felnőtt korában.
Források:
1.	Fonyód-Fürdőtelep, II. évf. 2. szám, 2004. nyár, 35-36. oldal
2.	Nagy Iván: Magyarország családai czimerekkel és nemzékrendi táblákkal.
Kedves Szm56, köszönjük az észrevételeket. A szócikket lényegében én írtam a benne megjelölt források alapján. Azt, hogy hét fia és négy leánya volt, azt a Somogy megye múltjából című 2014-es levéltári évkönyvből vettem, ahol fel is van sorolva ez a 7+4 gyermek. Lehet, hogy ez persze hibás, de honnan lehet tudni, hogy ez a hibás, és nem az, amit ön írt fent? Van esetleg valamilyen írott forrás a 6+6-ról? Mert akkor megemlíthetnénk a szócikkben valahogy úgy, hogy különböző források szerint 7+4 vagy 6+6. A szüleiről és gyermekeiről szóló életrajzi adatok talán kevésbé tartoznak ide, de talán röviden, említés szintjén bele lehetne írni, már csak azért is, mert igen tanulságos. Van egy ilyen útmutató a Wikipédián, hogy „Szerkessz bártan!” – ezt ajánlom alkalmazni :) Zerind üzenőlap 2020. október 19., 08:02 (CEST)
replies: text: Kedves Zerind! dr. Szigethy-Gyula János gyermekeinek keresztelési anyakönyvei a Family Search honlapon megtalálhatóak a következő linkek alatt:

text: Sándor (1872-1935) https://www.familysearch.org/ark:/61903/1:1:X8QC-F98

text: László (1873-1892) https://www.familysearch.org/ark:/61903/1:1:X8QC-KHS

text: Sarolta (1875-1956) https://www.familysearch.org/ark:/61903/1:1:X8QC-PJD

text: Irén (1878-1962) https://www.familysearch.org/ark:/61903/1:1:VJ5W-86S

text: Andor (1878-1908) https://www.familysearch.org/ark:/61903/1:1:VJ5W-DGM

text: Jolán (1879-1941) https://www.familysearch.org/ark:/61903/1:1:VJ5W-W83

text: Vilma (1880-1942) https://www.familysearch.org/ark:/61903/1:1:VJ5W-85B

text: János (1882-1934) https://www.familysearch.org/ark:/61903/1:1:VJ5W-6G5

text: Miklós (1883-1909) https://www.familysearch.org/ark:/61903/1:1:VJ5W-VM2

text: Ilona (1885-1973) https://www.familysearch.org/ark:/61903/1:1:VJ5W-WTV

text: Erzsébet (1887-1975) https://www.familysearch.org/ark:/61903/1:1:VJ5W-KG7

text: István (1890-1967) https://www.familysearch.org/ark:/61903/1:1:VJ5W-4GN

text: A levéltári évkönyvben felsorolt nevek teljesen abszurdak. Majdnem minden fiú egyik keresztneve Gyula. Furcsa, hogy ez nem tűnt fel a szerzőnek. Viszont az Ön forrásmegjelölése nyomán kicsit körülnéztem az interneten és azt találtam, hogy sajnos sok hibás adat kering ellenőrizetlenül egymást sokszorozva a keresztbehivatkozások miatt.

text: Én sem gondolom, hogy bele kellene írni a gyerekek neveit, de legalább a darabszám stimmeljen nemenként.

text: Egyébként Szigethy-Gyula János egyenesági felmenőm, ezért köszönettel tartozom érte, hogy írt róla. Teljesen véletlenül egy unokahúgom iskolai dolgozatából értesültem a szócikk létéről.

text: Eredeti bejegyzésem első pontjában foglaltakat azért is volna értelme megjelentetni a szócikkben, mert a történelem ismerete az összefüggések nélkül csak felszínes lehet. Jánost 8 éves korában a zalatnai mészárlás során látott szörnyűségek és mérhetetlen szenvedés (amit két testvérével az erdőben elbújva láttak) vezették később az orvosi pályára, arra, hogy életét a szenvedő emberiség megsegítésének szentelje. Üdvözlettel - Szm56 Szm56 vita 2020. október 29., 16:34 (CET)
thread_title: Cím nélküli hozzászólás